CELEX: 62022TN0249
Language: mt
Date: 2022-05-06 00:00:00
Title: Kawża T-249/22: Rikors ippreżentat fis-6 ta’ Mejju 2022 – Ponomarenko vs Il-Kunsill

27.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/43
            
         
      Rikors ippreżentat fis-6 ta’ Mejju 2022 – Ponomarenko vs Il-Kunsill
      (Kawża T-249/22)
      (2022/C 244/59)
      Lingwa tal-kawża: il-Ġermaniż
      
         Partijiet
      
      
         Rikorrent: Alexander Ponomarenko (Moska, ir-Russja) (rappreżentant: M. Komuczky, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla, skont l-Artikolu 263 TFUE, id-Deċiżjoni tal-Kunsill (PESK) 2022/337 tat-28 ta’ Frar 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (ĠU 2022, L 59, p. 1, rettifika fil-ĠU 2022, L 67, p. 112) kif ukoll ir-Regolament ta’ Implimentazzjoni tal-Kunsill (UE) 2022/336 tat-28 ta’ Frar 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (ĠU 2022, L 58, p. 1, rettifika fil-ĠU 2022, L 67, p. 113), sa fejn jikkonċernaw lir-rikorrent;
               
            
                  —
               
               
                  tikkundanna lill-Kunsill għall-ispejjeż, skont l-Artikolu 134 tar-Regoli tal-Proċedura tal-Qorti Ġenerali.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv: żbalji ta’ proċedura.
                  
                              —
                           
                           
                              Il-Kunsill ma wettaqx l-obbligu tiegħu ta’ verifika, għaliex ir-raġuni invokata għall-inklużjoni fil-lista preżenti fid-dokumenti ma tikkorrispondix mal-ġustifikazzjoni.
                           
                        
                              —
                           
                           
                              Barra minn hekk, il-provi ppreżentati ma humiex rilevanti ratione temporis u lanqas ma setgħu jiġu eżaminati fid-dettall mitlub fil-perijodu qasir ta’ żmien.
                           
                        
                              —
                           
                           
                              Minbarra dan, il-fatti ammessi mill-Kunsill, anki jekk kienu minnhom, ma humiex xierqa sabiex jissostanzjaw l-adozzjoni tal-atti kkontestati.
                           
                        
            
                  2.
               
               
                  It-tieni motiv: żbalji manifesti ta’ evalwazzjoni.
                  
                              —
                           
                           
                              Il-fatti ammessi mill-Kunsill ma humiex eżatti. Ir-rikorrent huwa negozjant ta’ suċċess u bl-ebda mod ma huwa involut fin-negozju msemmi mill-Kunsill.
                           
                        
                              —
                           
                           
                              Barra minn hekk, dawn jinsabu wisq lura fiż-żmien sabiex jiġġustifikaw ir-raġuni, ifformulata fil-preżent, għall-inkużjoni fil-lista, u li fuqha jibbaża ruħu l-Kunsill.
                           
                        
                              —
                           
                           
                              Il-provi prodotti mill-Kunsill huma esklużivament issostanzjati minn sorsi li ma humiex affidabbli, u li vverifikawx id-dikjarazzjonijiet tagħhom. Huma wkoll kontradittorji bejniethom u lanqas ma jikkorrispondu mal-fatti reali. Minbarra dan, huma jinsabu wisq lura fiż-żmien sabiex ikunu ta’ kwalunkwe rilevanza.
                           
                        
            
                  3.
               
               
                  It-tielet motiv: ksur tal-prinċipju ta’ proporzjonalità.
                  Il-miżuri adottati mill-Kunsill, sa fejn jikkonċernaw lir-rikorrent, ma humiex proporzjonati għaliex ma humiex xierqa sabiex jintlaħqu l-għanijiet segwiti mill-Kunsill.
               
            
                  4.
               
               
                  Ir-raba’ motiv: ksur tad-dritt fundamentali għall-proprjetà.
                  Permezz tal-atti kkontestati, ir-rikorrent qed jiġi ppreġudikat fid-dritt fundamentali tiegħu għall-proprjetà. Lanqas dan il-ksur ma huwa ġġustifikat.
               
            
                  5.
               
               
                  Il-ħames motiv: ksur tal-prinċipju ta’ ugwaljanza fit-trattament.
                  Minħabba li r-rikorrent ġie inkluż fil-lista, filwaqt li dan ma huwiex il-każ fir-rigward ta’ bosta negozjanti oħra li jinsabu f’sitwazzjoni komparabbli, il-Kunsill kiser, permezz tal-atti kkontestati, il-prinċipju ta’ ugwaljanza fit-trattament.